Іс №2-30/2015

Шешім

Қазақстан Республикасы атынан

Батыс Қазақстан облысы Ақжайық аудандық №2-ші соты, құрамында судья В.Ш. Адушеваның төрағалық етуімен, хатшылықта Г.Б. Мулдашева болып, арыз беруші К. Шуюншкалиевтың қатынасуымен, 31.03.2015 жылы Тайпақ ауылында болған ашық сот мәжілісінде Кудайберген Шуюншкалиевтың заңдық маңызы бар фактіні анықтау туралы азаматтық істі дыбыс және бейне жазу қолдану арқылы қарап,

анықтағаны:

Арыз беруші К. Шуюншкалиев сотқа арыз жазып, онда 26.12.1968 жылы еңбек жолын бастаған уақытта жазылған еңбек кітапшада тегі Шуйншкалиева деп, сондай-ақ 1968 жылы берілген аттестатта, тракторист-машинист куәлігінде және 1989 жылы берілген Б №366816 санды дипломда тегі Шуйншкалиев деп қате жазылғанын, 14.04.2015 жылы 63-жасқа толатынын, зейнетақы төлеу жөніндегі мемлекеттік орталығы БҚО филиалы Ақжайық аудандық бөлімшесі еңбек кітапшадағы және аталған құжаттардағы тегі жеке куәлікпен сәйкес келмейді, құжаттарындағы айырмашылықты түзету керектігін көрсетіп, жазбаша түрде жауап бергенін, осыған байланысты 26.12.1968 жылы жазылған еңбек кітапшаны, 1968 жылы берілген №807 санды аттестатты, 11.08.1980 жылы берілген тракторист-машинист куәлігін және Б №366816 санды 30.06.1989 жылы берілген дипломды өзіне тиесілі құжат екенін анықтап беруді сұраған.

Сот мәжілісінде К.Шуюншкалиев арызын қолдап, 14.04.1952 жылы осы Тайпақ ауылында дүниеге келіп, еңбек жолын 26.12.1968 жылы Орал облысы, Тайпақ ауданы, ДЭСУ №401 мекемесінде жол жөндеуші болып бастағанын, сол уақытта еңбек кітапшаны толтырған кезде тегін Шуйншкалиева қате жазып жібергенін, сондай-ақ 1968 жылы берілген №807 санды аттестатта, 11.08.1980 жылы берілген тракторист-машинист куәлігінде және Б №366816 санды 30.06.1989 жылы берілген дипломда өзінің тегін Шуйншкалиев–деп қате жазылып кеткенін, енді 14.04.2015 жылы зейнеткерлік жасқа толатынын, соған байланысты аудандық зейнетақы төлеу орталығының бөлімшесіне барғанында еңбек кітапшасындағы тегі жеке басты анықтайтын құжатқа сәйкес келмейтінін көрсеткенін, бұрынғы еңбек жолын бастаған ДЭСУ №401 мекемесі қазіргі уақытта тарап кеткенін, сондықтан 26.12.1968 жылы Кудайберген Шуйншкалиеваның атына берілген еңбек кітапшаны, 10.10.1967 жылы берілген №807 санды аттестатты, 11.08.1980 жылы берілген Г № 932345 санды куәлікті, 30.06.1989 жылы берілген Б № 366816 санды дипломды 14.04.1952 жылы дүниеге келген Кудайберген Шуюншкалиевке тиесілі құжат екенін анықтап беруді сұрады.

Сот мәжілісінде куә ретінде жауапталған Ғ.Е.Жұмағазы осы Тайпақ ауылында өзі ДЭСУ №401 мекемесінде бас механик болып қызметте болғанын, ал 26.12.1968 жылдан Кудайберген Шуюншкалиевте осы мекемеде бірге жол жөндеушісі болып жұмыс жасағанын, сол кездегі мекеменің құжаттары мұрағатқа тапсырылмағанын көрсетті.

Сот мәжілісінде куә ретінде жауапталған М.Каукенов 1967-1970 жылдар аралығында ДЭСУ №401 мекемесінде тракторист – механизатор болып жұмыс жасағанын, сол уақытта Кудайберген Шуюншкалиевте осы мекемеде бірге жол жөндеушісі болып жұмыс жасағанын, сол кездегі мекеменің құжаттары мұрағатқа тапсырылмағанын көрсетті.

Сот іс құжаттарын зерттеп, арыз иесінің, куәлардың түсініктемесін тыңдап, арыз төмендегі негіздерге байланысты қанағаттандырылуға жатады деп санайды.

АІЖК-нің 292-бабына сай, сот арыз берушінің осы фактілерді куәландыратын тиісті құжаттарды өзге тәртіппен алуы мүмкін болмаған жағдайда, не жоғалған құжаттарды қалпына келтіру мүмкін емес болған кезінде ғана заңдық маңызы бар фактілерді анықтайды.

26.12.1968 жылы Кудайберген Шуйншкалиев бұрынғы Тайпақ ауданының ДЭСУ №401 мекемесінің штатына алынып, еңбек кітапша жазылған. 25.07.1967 жылы берілген ІІ-КА №326242 санды тууы туралы куәлік және 10.08.2001 жылы Қазақстан Республикасының Ішкі Істер Министрлігімен берілген жеке куәлік бойынша тегі Шуюншкалиев. Арыз берушінің тегінің еңбек кітапшасында және 10.10.1967 жылы берілген №807 санды аттестатта, 11.08.1980 жылы берілген Г № 932345 санды куәлікте және 30.06.1989 жылы берілген Б №366816 санды дипломда тегі Шуйншкалиев деп дұрыс жазылмағандығы туралы тексерістің нәтижесінде, бұл құжаттардың Кудайберген Шуюншкалиевке тиесілі екендігі анықталған болып есептеледі және осы құжаттардағы деректердің қате жазылғандығы, оның жеке басына қатысты басқа деректердің сәйкес келгендігімен де көрінеді. Бұдан басқа, ДЭСУ №401 мекемесі 1997-жылы таратылған, осыған байланысты еңбек кітапшадағы қателікті түзету мүмкін емес, «Ақжайық ауданының мемлекеттік мұрағаты» коммуналдық мемлекеттік мекемесі берген 18.03.2015 жылғы анықтамаға сай Тайпақ аудандық ДЭСУ №401 мекемесінің 1968-1971 жылдардың жеке құрам құжаттары мұрағатқа тиісті түрде тапсырылмағанын көрсетеді. Кәсіпорын құжаттары мемлекеттік сақтауға тапсырылмағанын сот мәжілісінде жауапталған куәларда растады.

АІЖК-нің 295-бабына сай, соттың шешімі фактіні растайтын құжат болып табылады, ал мемлекеттік органдар тіркеуге тиісті фактіге қатысты алғанда оны тіркеу немесе рәсімдеу үшін негіз болып табылады, бұл орайда сол органдар беретін құжаттарды ауыстырмайды.

Жоғарыда көрсетілгендердің негізінде және ҚР АІЖК-нің 217-221, 295 баптарын негізге алып, сот

шешім етті:

Арыз қанағаттандырылсын.

26.12.1968 жылы Кудайберген Шуйншкалиеваның атына берілген еңбек кітапшасы, Кудайберген Шуйншкалиевтың атына 10.10.1967 жылы берілген №807 санды аттестаты, 11.08.1980 жылы берілген Г № 932345 санды куәлігі, 30.06.1989 жылы берілген Б № 366816 санды дипломы 14.04.1952 жылы дүниеге келген Кудайберген Шуюншкалиевке тиесілі екендігі анықталған болып есептелінсін.

Шешімге АІЖК-нің 334, 335 баптарының талаптарын сақтай отырып, 15 (он бес) күн ішінде БҚО сотының апелляциялық алқасына апелляциялық шағым, наразылық келтіруге болады.

Судья В.Ш. Адушева